b'\n_START_ARTICLE_\nVend\xc3\xb4me\n_START_SECTION_\nZgodovina\n_START_PARAGRAPH_\nVend\xc3\xb4me (lat. Vindocinum) je bil prvotno verjetno galski oppidum, kasneje zamenjan s fevdalnim gradom, okoli katerega se je razvilo sodobno mesto. Kr\xc5\xa1\xc4\x8danstvo je pri\xc5\xa1lo v Vend\xc3\xb4me v 5. stoletju s sv. Bienheur\xc3\xa9om. Opatija sv. Trojice je bila ustanovljena okoli 1030._NEWLINE_Z vzponom kapetingov na oblast je Vend\xc3\xb4me postal prestolnica grofije, kateri je vladal Bouchard, imenovani\xc2\xa0\xc2\xbb\xc4\x8dastitljivi\xc2\xab\xc2\xa0(umrl v samostanu Saint-Maur-des-Foss\xc3\xa9s 1007). Nasledstvo je pre\xc5\xa1lo z ve\xc4\x8d porokami na hi\xc5\xa1e Nevers, Preuilly in Montoire. Bouchard VII., grof Vend\xc3\xb4ma in Castresa (umrl okoli 1374), je zapustil dedi\xc5\xa1\xc4\x8dino svoji sestri Katarini, \xc5\xbeeni Ivana Burbonskega. Za \xc4\x8dasa Karla Burbonskega (1515) je bila grofija povzdignjena na nivo vojvodstva in peerstva. Njegov sin Anton, kralj Navare, je bil o\xc4\x8de Henrika IV. Francoskega. Slednji je dal vojvodstvo leta 1598 svojemu nezakonskemu sinu Cezarju (1594-1665). Poslednji vojvoda je bil za \xc4\x8dasa Ludvika XIV. sloviti general Louis Joseph (1645-1712)._NEWLINE_S francosko revolucijo je Vend\xc3\xb4me postal sede\xc5\xbe podprefekture novoustanovljenega departmaja Loir-et-Cher.'